**รายงานการประชุม**

**คณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.)**

**ครั้งที่ 7/2562**

**วันพฤหัสบดีที่ 29 สิงหาคม 2562 เวลา 15.00 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

------------------------------

**ผู้มาประชุม**

1. นายเรวัต ประสงค์ ผู้ว่าราชการจังหวัดอ่างทอง

2. นายประมวล มุ่งมาตร รองผู้ว่าราชการจังหวัดอ่างทอง

3. นายสมยศ พุ่มน้อย ปลัดจังหวัดอ่างทอง

4. นางสาววีรวรรณ จันทนเสวี หัวหน้าสำนักงานจังหวัดอ่างทอง

5. พันเอก ศักดิ์ชัย ภมรสูต แทน รองเสนาธิการมณฑลทหารบกที่ 13

6. พันเอกณัฐพงศ์ วานิกร ผอ.รมน.จว.อท. (ฝ่ายทหาร)

7. พ.ต.ท.ไพฑูรย์ อุ่นเรืองเกียรติ แทน ผู้บังคับการตำรวจภูธรจังหวัดอ่างทอง

8. นายพินิจ แสนงาม แทน นายแพทย์สาธารณสุขจังหวัดอ่างทอง

9. นายอารักษ์ อินทร์พยุง ศึกษาธิการจังหวัดอ่างทอง

10. นางสาวอรุณ สว่างสินอุดมชัย คลังจังหวัดอ่างทอง

11. นางเตือนใจ คงสมบัติ พัฒนาสังคมและความมั่นคงของมนุษย์จังหวัดอ่างทอง

12. นางสาวมาลี ศรีรัตนธรรม แทน ผู้อำนวยการสำนักงานทรัพยากรธรรมชาติและสิ่งแวดล้อม

จังหวัดอ่างทอง

13. นายพิสุทธิศักดิ์ กมลคุปติสกุล แทน อุตสาหกรรมจังหวัดอ่างทอง

14. นายวิวัตห์ชัย พันธุ์วา เกษตรและสหกรณ์จังหวัดอ่างทอง

15. นายพสิษฐ์ พรหมภักดี พาณิชย์จังหวัดอ่างทอง

16. นางสาวธีรานาฏ ปิยวินท์ แรงงานจังหวัดอ่างทอง

17. นายมลคล ศุภนัตร์ ผู้อำนวยการแขวงทางหลวงชนบทอ่างทอง

18. นายศักดิ์ชัย เสนาพรหม ท่องเที่ยวและกีฬาจังหวัดอ่างทอง

19. นางสาวชนม์สิตา นิ่มกุล แทน นายกองค์การบริหารส่วนจังหวัดอ่างทอง

20. นางสาวอรวรรณ สุวพันธุ์ แทน นายกเทศมนตรีเมืองอ่างทอง

21. นางประภาวดี แซ่โค้ว นายกเทศมนตรีตำบลแสวงหา

22. นายจิรทีปต์ ทวีสุข นายกองค์การบริหารส่วนตำบลราชสถิตย์

23. นายชาติชาย ดาราชาติ แทน ผู้จัดการการไฟฟ้าส่วนภูมิภาค จังหวัดอ่างทอง

24. นายวรดี ชินคชบาล ผู้จัดการการประปาส่วนภูมิภาคสาขาอ่างทอง

25. นายศุภกร ฉัตรภัทรไชย แทน ประธานหอการค้าจังหวัดอ่างทอง

26. นางสาวขนิษฐา สุขแสงจันทร์ แทน ประธานสภาอุตสาหกรรมจังหวัดอ่างทอง

27. นายปัญญา คำพรเหลือ ภาคประชาสังคม อำเภอเมืองอ่างทอง

28. นายสมพงษ์ คงแช่มดี ภาคประชาสังคม อำเภอวิเศษชัยชาญ

29. ผู้แทน สิบเอกณรงค์ แจ่มจำรูญ ภาคประชาสังคม อำเภอโพธิ์ทอง

30. นายวินัย บุญศรี ภาคประชาสังคม อำเภอแสวงหา

-2-

31. นายจำเนียร ชวลิต ภาคประชาสังคม อำเภอสามโก้

32. นายสุดเขตต์ วรรณประเสริฐ ผู้อำนวยการกลุ่มงานอำนวยการ รักษาการในตำแหน่ง

ผู้อำนวยกลุ่มงานยุทธศาสตร์และข้อมูลเพื่อการพัฒนาจังหวัด

สำนักงานจังหวัดอ่างทอง

**ผู้ไม่มาประชุม**

1. นายรัฐฐะ สิริธรังศรี รองผู้ว่าราชการจังหวัดอ่างทอง

2. นายสุกรี เกษอมรวัฒนา อัยการจังหวัดอ่างทอง

3. นายมังกร ศรีโหมด ภาคประชาสังคม อำเภอป่าโมก

4. นายบุญเสริม หนูทอง ภาคประชาสังคม อำเภอไชโย

**ผู้เข้าร่วมประชุม**

1. นางสาวธารารัตน์ สังข์ทอง แทน ขนส่งจังหวัดอ่างทอง

2. นายธเนศ วีระสัย แทน วัฒนธรรมจังหวัดอ่างทอง

3. นายจักรวุธ  ปุนวามระ แทน ประชาสัมพันธ์จังหวัดอ่างทอง

4. นางประทีป ตัณฑะตะนัย แทน พัฒนาการจังหวัดอ่างทอง

5. นายธีรศาสนต์ ชัยพฤกษ์ แทน พลังงานจังหวัดอ่างทอง

6. นางสาวพรรษณพร จันทร์ดี แทน หัวหน้าสำนักงานจังหวัดอ่างทอง

7. นายอธิราช กนกเวชยันต์ โยธาธิการและผังเมืองจังหวัดอ่างทอง

8. นายสมนึก มูลรักษา แทน สำนักงานป้องกันและบรรเทาสาธารณภัยจังหวัดอ่างทอง

9. นางสาวสุทิน หิรัญอ่อน แทน เกษตรจังหวัดอ่างทอง

10. นายสิทธิพล น้อมธงไทย แทน ปศุสัตว์จังหวัดอ่างทอง

11. นายภานุวัฒน์ สีตะวัน แทน ผู้อำนวยการโครงการชลประทานอ่างทอง

12. นายจิระชัย อินทรโชติ สหกรณ์จังหวัดอ่างทอง

13. นายสมศักดิ์ การเจริญกุลวงศ์ ปฏิรูปที่ดินจังหวัดอ่างทอง

14. นายธีระศักดิ์ วันนาพ่อ แทน ผู้อำนวยการแขวงทางหลวงอ่างทอง

15. นางสาวบุญยืน โพธิ์มณี แทน ผู้อำนวยการสำนักงานคุมประพฤติจังหวัดอ่างทอง

16. นายสมใจ อภิรมย์ สวัสดิการและคุ้มครองแรงงานจังหวัดอ่างทอง

17. นายชูศักดิ์ ศรีราชา นายกสมาคมส่งเสริมการท่องเที่ยวจังหวัดอ่างทอง

18. นายศักดิ์ดา บรรดาศักดิ์ นายอำเภอเมืองอ่างทอง

19. นายปริญญา เขมะชิต นายอำเภอวิเศษชัยชาญ

20. นายไพบูลย์ ศุภบุญ นายอำเภอโพธิ์ทอง

21. นางสาวเบญจรรณ ฟักแก้ว นายอำเภอป่าโมก

22. ว่าที่ร้อยโท อรรถชล ทรัพย์ทวี นายอำเภอไชโย

23. นายวรัตม์ มาประณีต นายอำเภอแสวงหา

24.ร้อยตำรวจตรีหญิง สายสุนี ยมานันท์ นายอำเภอสามโก้

25. นางสาวกนกวรรณ เชยชม นักวิชาการส่งเสริมการเกษตรชำนาญการ สำนักงานเกษตรจังหวัดอ่างทอง

26. นางสุธีรา พรภักดีเทวะนุกูล พนักงานวิเคราะห์นโยบายและแผน สำนักงานจังหวัดอ่างทอง

27. นางสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล สำนักงานจังหวัดอ่างทอง

**เริ่มประชุม เวลา 15.00 น.**

-3-

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ประธาน** เนื่องจากจังหวัดอ่างทองมีวาระเร่งด่วนในการพิจารณาให้ความเห็นชอบแผนงาน/โครงการการแก้ไขและบรรเทาปัญหาความเดือดร้อนของประชาชนในพื้นที่อันเนื่องมาจากปัญหาภัยแล้งและอุทกภัยในจังหวัด จังหวัดอ่างทองจึงกำหนดการประชุมคณะกรรมการ ก.บ.จ.อท. ครั้งที่ 7/2562 ในวันพฤหัสบดีที่ 29 สิงหาคม 2562 เวลา 15.00 น. ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง

ในการดำเนินโครงการแก้ไขและบรรเทาปัญหาความเดือดร้อนของประชาชนฯ เป็นการแก้ไขปัญหาระบบนิเวศน์ การสร้างอาชีพ สร้างรายได้ และจ้างแรงงาน และเพื่อบรรเทาปัญหาความเดือดร้อนผลกระทบที่ประชาชนได้รับจากปัญหาภัยแล้ง โดยมีกรอบการดำเนินงานตามมติคณะรัฐมนตรี วันที่ 27 สิงหาคม 2562

 กรอบที่รัฐบาลแจ้งให้จังหวัดดำเนินการ โดยให้รวบรวมข้อมูลส่งสำนักงบประมาณ (CPO) ภายในวันที่ 5 - 6 กันยายน 2562 โดยให้ส่งโครงการที่มีความพร้อมไปก่อน โครงการ ที่พร้อมต้องมีเอกสาร ปร.4 ปร.5 แบบแปลน รวมทั้งไม่มีข้อทักท้วงการร้องเรียนจากชาวบ้าน สำหรับการจัดซื้อครุภัณฑ์ไม่สามารถดำเนินการได้ การขุดเจาะบ่อบาดาล การเป่าบ่อบ่อดาล สามารถดำเนินการได้ สำหรับอำเภอสามารถรวมเป็นโครงการเดียว ให้ระบุว่า บ่อไหนอยู่ตำบลไหน ระบุสถานที่ ราคาในการขุดต้องเป็นราคากลาง ราคาเดียวกัน เรื่องการกลั่นกรองสำนักงบประมาณจะอนุมัติภายในวันที่ 11 กันยายน 2562 และขอให้หน่วยงานดำเนินการตามระเบียบว่าด้วยการบริหารงบประมาณรายจ่าย พ.ศ. 2560 งบกลาง รายการนำเงิน สำรองจ่ายเพื่อกรณีฉุกเฉินจำเป็น และให้หน่วยงานดำเนินการจัดซื้อจัดจ้าง ภายในวันที่ 30 กันยายน 2562 งบประมาณน้อยหรือมากกว่า 5,000,000 บาท (ห้าล้านบาทถ้วน) ก็สามารถเสนอได้

 ในวันนี้กำหนดให้มีการประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.) เพื่อพิจารณาในหลักการ และจะกำหนดประชุมฯ อีกครั้ง เพื่อพิจารณาโครงการฯ ในวันอังคารที่ 3 กันยายน 2562

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุม**

**รับรองรายงานการประชุม ก.บ.จ.จังหวัดอ่างทอง ครั้งที่ 6/2562**

**เมื่อวันจันทร์ที่ 26 สิงหาคม 2562**

**ประธาน**  มอบฝ่ายเลขานุการ

**หัวหน้าสำนักงานจังหวัดอ่างทอง** ตามที่จังหวัดได้จัดประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) ครั้งที่ 6/2562 เมื่อวันจันทร์ที่ 26 สิงหาคม 2562 ฝ่ายเลขานุการได้จัดทำรายงานการประชุมเสร็จแล้ว จำนวน 15 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง www.angthong.go.th หัวข้อ “ระบบรับรองรายงานการประชุม” เพื่อให้คณะกรรมการ/ผู้เข้าร่วมประชุมตรวจสอบและอำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 42 ราย จากคณะกรรมการฯ จำนวน 65 ราย จึงนำเรียน ที่ประชุมเพื่อโปรดพิจารณารับรองรายงานการประชุม

-4-

**มติที่ประชุม**  รับทราบ ไม่มีกรรมการขอแก้ไขรายงานการประชุม และรับรองรายงานการประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) ครั้งที่ 6/2562 เมื่อวันจันทร์ที่ 26 สิงหาคม 2562

**ระเบียบวาระที่ 3 เรื่องเพื่อพิจารณา มี 1 เรื่อง**

**ขอความเห็นชอบแผนงาน/โครงการการแก้ไขและบรรเทาปัญหาความเดือดร้อน ของประชาชนในพื้นที่อันเนื่องมาจากปัญหาภัยแล้งและอุทกภัย ในจังหวัด**

**หัวหน้าสำนักงานจังหวัดอ่างทอง** กระทรวงมหาดไทยแจ้งว่าในการประชุมคณะรัฐมนตรี เมื่อวันที่ ๒๐ สิงหาคม ๒๕๖๒ คณะรัฐมนตรีมีมติมอบหมายให้กระทรวงเป็นเจ้าภาพหลักบูรณาการร่วมกับกระทรวงเกษตรและสหกรณ์กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง จัดทำโครงการแก้ไขและบรรเทาปัญหาความเดือดร้อนของประชาชนในจังหวัดต่างๆ ขอให้จังหวัดบูรณาการร่วมกับส่วนราชการในจังหวัด และหน่วยงานที่เกี่ยวข้องในระดับพื้นที่ดำเนินการเสนอแผนงาน/โครงการตามร่างแนวทางปฏิบัติการแก้ไขและบรรเทาปัญหาความเดือดร้อนของประชาชนในพื้นที่อันเนื่องมาจากปัญหาภัยแล้งและอุทกภัยในจังหวัดในกรอบวงเงินงบประมาณจังหวัดละ ๒๐๐ ล้านบาท

 **หลักเกณฑ์และแนวทางการจัดทำและกลั่นกรองโครงการ**

**หลักเกณฑ์แนวทางการจัดทำโครงการ**

 จัดสรรงบประมาณในการจัดทำโครงการแก้ไขและบรรเทาปัญหาความเดือดร้อนของประชาชนในพื้นที่อันเนื่องมาจากปัญหาภัยแล้งและอุทกภัยในจังหวัด ภายในกรอบวงเงิน 200 ล้านบาท โดยมีลักษณะโครงการ ดังนี้

 1. การแก้ไขปัญหาการจัดการน้ำเพื่อการเกษตร

 2. การแก้ไขปัญหาการจัดการเพื่ออุปโภคบริโภค

 3. การแก้ไขปัญหาการรักษาระบบนิเวศ

4. การสร้างอาชีพ สร้างรายได้ และจ้างแรงงาน

5 การบรรเทาความเดือดร้อนของประชาชนที่ได้รับผลกระทบจากภัยแล้งและอุทกภัย

**เงื่อนไข**

 1. เป็นโครงการอันเนื่องมาจากปัญหาภัยแล้งและปัญหาอุทกภัยในจังหวัดที่สามารถแก้ไขปัญหาความเดือดร้อนของประชาชนพื้นที่โดยตรง อาทิ เกี่ยวกับการสร้างอาชีพ รายได้ การจ้างแรงงาน ตลอดจนการซ่อมแซม ปรับปรุง พัฒนาแหล่งน้ำ การขุดเจาะ เป่าล้างบ่อบาดาล ระบบส่งน้ำ ระบบประปา

 2. โครงการจะต้องมีความพร้อมในเรื่องต่างๆ ดังนี้

1) สถานที่ดำเนินการต้องมีเอกสารการอนุญาต/อนุมัติ ตามกฎหมาย/ระเบียบข้อบังคับที่เกี่ยวข้องให้ใช้พื้นที่จากหน่วยงานที่รับผิดชอบ

 2) แบบรูปรายการ มีประมาณราคาก่อสร้าง (ปร.4 ปร.5)

 3) ไม่มีข้อทักท้วงจากประชาชนในพื้นที่

-5-

 3. ห้ามนำงบประมาณมาใช้จ่ายในลักษณะ ดังต่อไปนี้

1) การจัดซื้อครุภัณฑ์ เว้นแต่ เป็นการจัดซื้อครุภัณฑ์จำเป็นเพื่อประกอบโครงการ

 2) การจัดประชุม ฝึกอบรมสัมมนา ศึกษาดูงาน จัดนิทรรศการ

 3) การเบิกจ่ายเป็นค่าสาธารณูปโภค

4) ค่าเบี้ยเลี้ยง ค่าอาหารทำการนอกเวลา ค่าใช้จ่ายในการเดินทางไปราชการ

4. ไม่เป็นโครงการที่ซ้ำซ้อนแผนงานโครงการ/กิจกรรม ของส่วนราชการ/หน่วยงาน/องค์กรปกครองส่วนท้องถิ่น ที่ดำเนินการในพื้นที่ ในปีงบประมาณ พ.ศ. 2562 หรือที่ได้ตั้งงบประมาณไว้เพื่อจะดำเนินการในพื้นที่ ในปีงบประมาณ พ.ศ. 2563

 จังหวัดอ่างทอง ได้แจ้งให้หน่วยงาน และอำเภอดำเนินการ จัดทำแผนงาน/โครงการตามร่างแนวทางปฏิบัติการแก้ไขและบรรเทาปัญหาความเดือดร้อนของประชาชนในพื้นที่ อันเนื่องมาจากปัญหาภัยแล้งและอุทกภัยในจังหวัด และแบบฟอร์มคำของบประมาณรายจ่ายประจำปีงบประมาณ พ.ศ. ๒๕๖๒ โครงการแก้ไขและบรรเทาปัญหาความเดือดร้อน ของประชาชนในพื้นที่อันเนื่องมาจากปัญหาภัยแล้งและอุทกภัยในจังหวัด ส่งให้สำนักงานจังหวัดอ่างทอง (กลุ่มงานยุทธศาสตร์และข้อมูลเพื่อการพัฒนาจังหวัด) ภายในวันพุธที่ ๒8 สิงหาคม ๒๕๖๒ เพื่อเสนอต่อที่ประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) พิจารณาให้ความเห็นชอบ

 ณ วันที่ 29 สิงหาคม 2562 มีหน่วยงานเสนอโครงการ รวมทั้งสิ้น 11 หน่วยงาน งบประมาณรวมทั้งสิ้น 251,392,140 บาท (สองร้อยห้าสิบเอ็ดล้านสามแสนเก้าหมื่นสองพัน หนึ่งร้อยสี่สิบบาทถ้วน)

 **หน่วยงานที่ 1** โครงการชลประทานอ่างทอง เสนอจำนวน 47 โครงการ งบประมาณ 200,000,000 บาท (สองร้อยล้านบาท) ฝ่ายเลขานุการได้ตรวจสอบแล้วพบว่ามีเอกสาร ที่ครบถ้วน จำนวน 4 โครงการ

1. งานขุดลอกหนองรางจิก ตำบลตลาดกรวด อำเภอเมืองอ่างทอง จังหวัดอ่างทอง
งบประมาณ 5,000,000 บาท (ห้าล้านบาทถ้วน) โครงการดังกล่าวจะมีความซ้ำซ้อนกับอำเภอเมืองอ่างทอง

**นายอำเภอเมืองอ่างทอง** พื้นที่ดังกล่าวเป็นหนองสาธารณะมี นสร. ที่ทางท้องถิ่นกับอำเภอเป็นผู้ดูแล

**หัวหน้าสำนักงานจังหวัดอ่างทอง** นำโครงการดังกล่าวให้อำเภอเมืองอ่างทอง เป็นผู้ดูแล เนื่องจากเป็นพื้นที่ที่รับผิดชอบ

**ประธาน** สอบถามพื้นที่ดังกล่าว นสร. เลขที่อะไร

**นายอำเภอเมืองอ่างทอง**  เลขที่ 3607/2514

**ประธาน** ให้ดูเรื่องความพร้อมด้วยว่าสามารถดำเนินการได้ เนื่องจากเป็นโครงการเร่งด่วน

**นายอำเภอเมืองอ่างทอง**  ทางองค์การบริหารส่วนตำบลตลาดกรวดมีวิศวกร

**ประธาน** เรื่องโครงการขุดลอก วิศวกรที่ตรวจแบบต้องเป็นชั้นสามัญ หรือไม่

**หัวหน้าสำนักงานจังหวัดอ่างทอง** สอบถามเกษตรและสหกรณ์จังหวัดอ่างทอง ทราบว่าต้องเป็นชั้นสามัญ

-6-

**เกษตรและสหกรณ์จังหวัดอ่างทอง** หากเป็นโครงการของโครงการชลประทานจะมีหัวหน้ากลุ่มออกแบบ บุคคลที่จะมาดำรงตำแหน่งได้ต้องเป็นวิศวกรสามัญ และจะเป็นคนเซ็นแบบของโครงการชลประทาน

**ผู้แทน โครงชลประทานอ่างทอง** สำหรับโครงการดังกล่าว ทางโครงการชลประทานอ่างทองได้เตรียมแบบของโครงการเรียบร้อยแล้ว

**นายอำเภอเมืองอ่างทอง** เป็นวิศวกรภาคี

**ประธาน** วิศวกรภาคีกับวิศวกรสามัญ ต่างกันอย่างไร

**โยธาธิการและผังเมืองจังหวัดอ่างทอง** วิศวกรภาคีกับวิศวกรสามัญมีการกำหนดออกแบบ หากเป็นเรื่องพื้นที่สาธารณะทางสภากำหนดให้เป็นวิศวกรสามัญ

**ผู้แทน โครงชลประทานอ่างทอง** แบบก่อสร้างของงานโครงการขุดลอก ทั้ง 200 ล้าน 47 โครงการ เป็นงานก่อสร้างขุดลอก โดยปกติจะออกแบบงานเองโดยให้ ผอ.สำนักฯ เห็นชอบอนุมัติ

**หัวหน้าสำนักงานจังหวัดอ่างทอง** ได้สอบถามทางสำนักงบประมาณ กองจัดทำงบประมาณเรื่องวิศวกรลงนามสามารถลงนามได้ทั้งหมด

**ประธาน** มีปริมาณดิน ไม่น้อยกว่ากี่คิว

**ผู้แทน โครงชลประทานอ่างทอง** มีปริมาณดินขุด 140,000 ลบ.ม.

**นายอำเภอเมืองอ่างทอง**  มีปริมาณดิน 110,000 คิว โดยขุดวาง 67,200 คิว 51,200 คิว

**ประธาน** ตรวจสอบโครงการที่พร้อม เรื่องหน่วยงานดำเนินการจะพิจารณาอีกครั้ง

**ผู้แทน โครงชลประทานอ่างทอง** มีปริมาณดินขุด 60,000 คิว มีงานเสริมคันโดยรอบหนอง

**ประธาน** ขุดลอกแล้วได้น้ำกี่คิว สภาพเดิมเท่าไหร่เมื่อขุดแล้วจะได้น้ำกี่คิว

**ผู้แทน โครงชลประทานอ่างทอง** เมื่อขุดแล้วได้น้ำ 80% จะได้น้ำประมาณ 50,000 คิว

**ประธาน** ให้เก็บน้ำเพิ่มไว้เพื่อไว้ใช้ในช่วงมีนาคม – เมษายน ฤดูแล้ง สามารถนำมาใช้ได้ การขุดลอกหนองฯ ต้องสามารถชี้แจงได้ว่าขุดแล้วสามารถเก็บกักน้ำไว้ได้เท่าใด หน่วยงานดำเนินการสามารถชี้แจงต่อ สตง. ได้

**หัวหน้าสำนักงานจังหวัดอ่างทอง** 2. งานปรับปรุงหนองสองไพร ตำบลบางเจ้าฉ่า อำเภอโพธิ์ทอง จังหวัดอ่างทอง งบประมาณ 3,000,000 บาท (สามล้านบาทถ้วน) ปริมาณดินขุด 22,000 คิว

**นายชูศักดิ์ ศรีราชา** โครงการที่ 1 งบประมาณ 5,000,000 บาท ได้ปริมาณคิวดิน 140,000 คิว โครงการที่ 2 งบประมาณ 2500,000 บาท ได้ปริมาณคิวดิน 22,000 คิว มีความแตกต่างกันมาก

**ผู้แทน โครงชลประทานอ่างทอง** โครงการที่ 1 มีการเสริมคันดินด้วย ปริมาณดินขุด 60,000 คิว

**รองผู้ว่าราชการจังหวัดอ่างทอง** ขุดกว้าง - ยาวเท่าไร ตามที่ท่านผู้ว่าราชการจังหวัดได้สอบไป

-7-

**ประธาน** ขุดแล้วนำดินไปทิ้งที่ไหน

**ผู้แทน โครงชลประทานอ่างทอง**  นำดินมาเสริมด้านข้างตัวบริเวณคันดินสามารถสัญจรได้ และมีการนำดินจากข้างนอกมาเสริมด้วย

**นายกองค์การบริหารส่วนตำบลราสถิตย์** การขุดลอกของโครงการชลประทานคือขุดบริเวณริมๆ และแปะข้างคัน เสนอให้วิดให้แห้งเป็นหนองๆไป

**ภาคประชาสังคมอำเภอวิเศษชัยชาญ** ในการนำเสนอว่าเอาดินไปทำถนน อยู่ในที่ของชลประทาน หรือเอกชน

**นายอำเภอไชโย** ในการประชุมกำนัน ผู้ใหญ่บ้าน สอบถามเรื่องการที่เสนอโครงการฯ มีชาวบ้านเสนอว่าดินที่ขุดจะขอให้ชาวบ้านนำไปใช้ประโยชน์ได้หรือไม่

**ผู้แทน โครงชลประทานอ่างทอง** หลักการขุดลอก ในส่วนที่มีงานเสริมคันรอบหนองจะใช้ดินคัดเลือก ดินจากการขุดลอกที่เป็นดินตะกอนจะนำไปให้พื้นที่ที่เป็นสาธารณะเท่านั้น ทุกงานจะติดต่อทางวัดหรือในท้องที่เพราะในการขุดลอกจะมีค่าขนย้าย การที่มีการสไลด์ของหน้าดินสาเหตุหลักอาจจะเกิดจากที่มีน้ำขึ้น และลง จนทำให้ความชื้นในดินหายไป อาจจะทำให้เกิดความทรุดได้

**นายชูศักดิ์ ศรีราชา** โครงการการขุดลอก เอางบประมาณไปซื้อดิน คนละส่วนกันหรือไม่

**ประธาน** ให้ทำเรื่องแหล่งน้ำ ไม่ใช่ทำถนน ให้ดูและปรับโครงการใหม่

**ภาคประชาสังคมอำเภอแสวงหา** งานขุดลอกคลองบ้านพราน ตำบลบ้านพราน อำเภอแสวงหา จังหวัดอ่างทอง คลองนี้เป็นคลองส่งน้ำ หรือคลองระบายน้ำ ซึ่งปัจจุบันบริเวณพื้นที่คลองและใกล้เคียงมีความรก จึงได้ขอความอนุเคราะห์ไปยังองค์การบริหารส่วนจังหวัดอ่างทอง จึงขอให้โครงการชลประทานอ่างทอง ตรวจสอบพื้นที่ก่อน จะได้ไม่เกิดความซ้ำซ้อน เพราะถนนเส้นนี้มีต้นเหลืองศิรินธร เหลือปรีดรยาธร และต้นทองอุไร ทั้ง 2 ฝั่ง มีการลาดยาง หากต้องการพัฒนาพื้นที่ในอำเภอแสวงหามีอีกหลายพื้นที่ ที่ต้องการรับการพัฒนา

**ประธาน** ให้ชลประทานปรับโครงการใหม่เรื่องการขุดลอก รวมทั้งอำเภอ ทุกอำเภอ ด้วย

**หัวหน้าสำนักงานจังหวัดอ่างทอง** โครงการส่งน้ำและบำรุงรักษายางมณี ยังไม่มีแบบทุกโครงการ เสนอมาทั้งสิ้น 13 โครงการ

**ประธาน** ให้โครงการส่งน้ำและบำรุงรักษายางมณีไปปรับตามที่แจ้งไป ให้โครงการชลประทานอ่างทอง และเกษตรและสหกรณ์จังหวัดอ่างทอง ประสานต่อตามหนังสือที่ให้เกษตรและสหกรณ์จังหวัดเป็นผู้ประสานในเรื่องของภัยแล้ง

**หัวหน้าสำนักงานจังหวัดอ่างทอง** โครงการอรุรักษ์และฟื้นฟูแหล่งน้ำหนองสะตือ หมู่ที่ 1 ตำบลบางระกำ อำเภอโพธิ์ทอง จังหวัดอ่างทอง

**หัวหน้าสำนักงาน ทสจ.อท.** ทางกระทรวงทรัพยากรธรรมชาติฯ ได้มอบหมายให้สำนักงานทรัพยากร ธรรมชาติและสิ่งแวดล้อมจังหวัดเป็นเจ้าของที่นำโครงการจากทรัพยากรน้ำบาดาล มานำเสนอโครงการนี้ ซึ่งเดิมเป็นโครงการที่จะใช้งบประมาณปกติในปีงบประมาณ พ.ศ. 2561 – 2562 แต่ไม่ได้รับการจัดงบประมาณ ปัจจุบันแหล่งน้ำหนองสะตือ

-8-

 มีความตื้นเขิน มีวัชพืชขึ้นปกคลุม หากดำเนินการปรับปรุงแล้วจะทำให้หนอง มีความกว้างเฉลี่ย 40 - 94 เมตร ความยาวของหนอง 380 เมตร ความลึกเฉลี่ย 2.75 เมตร หากได้ทำการขุดลอกแล้วจะสามารถกักเก็บน้ำเพิ่มขึ้น 212,484 ลบ.ม. ปริมาณดินที่ขุด 36,365 ลบ.ม. และทางสำนักน้ำฯ ได้มีพื้นที่ที่จะลองรับดินแล้ว สำหรับผลประโยชน์ที่เกิดขึ้น จะมีน้ำอุปโภคสามารถเลี้ยงดูสัตว์เลี้ยงได้ตลอดปี พื้นที่ได้รับประโบชย์ 40 ไร่ ครัวเรือนได้รับประโยชน์ 220 ครัวเรือน จะช่วยบรรเทาอุทกภัย และภัยแล้งในพื้นที่โดยรอบ

**ประธาน** พื้นที่ซ้ำซ้อนกับทางอำเภอโพธิ์ทองหรือไม่

**นายอำเภอโพธิ์ทอง** เดิมเคยขอรับการจัดสรรงบประมาณไว้ ตามที่ท่าน หัวหน้าสำนักงาน ทสจ.อท. ได้ชี้แจง เห็นด้วยกับการเสนอโครงการ

**ประธาน** ทุกโครงการให้มีที่ชาวบ้านร้องขอไว้ประกอบด้วย ทำราชื่อแนบมาเรียกผู้ใหญ่บ้าน กำนัน อบต. เทศบาล ประชุม ควรมีรายชื่อแนบมา

**ประธาน** กรมทรัพยากรน้ำ กับกรมชลประทาน ราคาคิวดินเท่ากันหรือไม่

**หัวหน้าสำนักงาน ทสจ.อท.** ราคาเท่ากัน ประมาณ 30 กว่าบาท

**ประธาน** ให้สำนักงานโยธาธิการและผังเมืองจังหวัดอ่างทอง โครงการชลประทานอ่างทอง ร่วมตรวจก่อนเข้าประชุมในคราวต่อไป

**โยธาธิการและผังเมืองจังหวัดอ่างทอง** ของชลประทานจะมีแบบใช้เรือลอก และใช้รถขุด ราคาประมาณ 30 กว่าบาท

**ประธาน** ราคาที่ผ่านมติคณะกรรมการ ก.บ.จ.อท. ไป ต้องมีราคาที่เท่ากัน

**นายชูศักดิ์ ศรีราชา** โครงการของโครงการคลองส่งน้ำและบำรุงรักษายางมณี เป็นการสร้างงานมีความเห็นด้วยในการจ้างแรงงานคน กว้าง 1 เมตร ลึก 1 เมตร ราคาเมตรละ 30 กว่าบาท เกรงว่าจะไม่มีแรงงานมาขุด

**เกษตรและสหกรณ์จังหวัดอ่างทอง** ดินที่โครงการชลประทานขุด มีอยู่ 2 ชนิด โดยเครื่องจักรกับแรงคน แรงคนคิวละประมาณ 50 บาท แต่โครงการที่โครงการคลองส่งน้ำและบำรุงรักษา ยางมณีเสนออาจจะต้องทำเกินเดือนกันยายน 2562 จึงอาจจะเป็นไปได้ว่าไม่สามารถดำเนินการได้

**ภาคประชาสังคม อำเภอวิเศษชัยชาญ** เรื่องใช้แรงงานขุดดิน ในการขุดลอกคู ราคาอยู่ที่ 80 – 120 บาท ชาวบ้าน รับได้เนื่องการขุดมีความลึก และต้องใช้พลั่ว

**เกษตรและสหกรณ์จังหวัดอ่างทอง** อัตราราคางานที่โครงการชลประทานอ่างทองคิด เป็นอัตราราคางานที่กรมบัญชีกลางกำหนด

**คลังจังหวัดอ่างทอง** หากดำเนินตามกรมบัญชีกกลางก็สามารถดำเนินการได้

**ผู้อำนวยการแขวงทางหลวงชนบทอ่างทอง** ราคาจากกรมบัญชีกลางจะเท่ากันทั้งหมด จะต่างตรงที่การขนส่ง

-9-

**หัวหน้าสำนักงานจังหวัดอ่างทอง** สำนักงานปฎิรูปที่ดินจังหวัดอ่างทอง เสนอโครงการส่งเสริมอาชีพ สานผักตบชวา งบประมาณ 100,000 บาท (หนึ่งแสนบาทถ้วน)

**ปฎิรูปที่ดินจังหวัดอ่างทอง** โครงการที่เสนอเป็นค่าจ้างแรงงาน ในช่วงภัยแล้งจะไม่สามารถทำการเกษตรได้จึงได้คัดเลือกกลุ่มเกษตรกรที่ผ่านการอบรมผักตบชวามาแล้ว ทำเพื่อเป็นอาชีพเสริม มีเกษตรกรทั้งสิ้น 12 ราย ดำเนินการ 30 วัน คิดรวมแล้วใช้งบประมาณ 180,000 บาท (หนึ่งแสนแปดพันบาทถ้วน) แต่เสนอของบประมาณ 100,000 บาท (หนึ่งแสนบาทถ้วน) เป็นกลุ่มที่บ้านป่า ตำบลตรีณรงค์ อำเภอไชโย จังหวัดอ่างทอง จะจัดทำตะกร้าเพื่อมาทดแทนถุงพลาสติก รณรงค์เวลาที่ออกทำบุญตักมาตร หรือจ่ายตลาด เพื่อเสริมอาชีพให้มีความยั่งยืนต่อไป

**หัวหน้าสำนักงานจังหวัดอ่างทอง** เป็นการจ้างแรงงานตรงตามหลักเกณฑ์การสร้างอาชีพ รายได้ การจ้างแรงงาน

**ประธาน**  นำงบประมาณไปช่วย ไม่น่าจะได้ เนื่องจากเป็นกลุ่มที่ดำเนินการทำอยู่แล้ว

**หัวหน้าสำนักงานจังหวัดอ่างทอง** อำเภอวิเศษชัยชาญ เสนอทั้งสิ้น 9 โครงการ งบประมาณ 12,935,400 บาท(สิบสองล้านเก้าแสนสามหมื่นห้าพันสี่ร้อยบาทถ้วน)

**นายอำเภอวิเศษชัยชาญ** ขอทบทวนโครงการทุกโครงการ เนื่องจากตรวจสอบแล้วผู้ที่ลงนามไม่ได้เป็นวิศวกรสามัญ และวิศวกรภาคี เป็นผู้อำนวยการกองช่าง และในบางโครงการได้หารือกับโครงการชลประทานอ่างทองแล้วว่าหลักวิศวกรไม่เหมาะที่จะดำเนินการ

**หัวหน้าสำนักงานจังหวัดอ่างทอง** อำเภอโพธิ์ทอง เสนอทั้งสิ้น 16 โครงการ งบประมาณ 17,814,840 บาท (หนึ่งร้อยสิบเจ็ดล้านแปดแสนหนึ่งหมื่นสี่พันแปดร้อยสี่สิบบาทถ้วน) มีความพร้อม จำนวน 6 โครงการ

**นายอำเภอโพธิ์ทอง** โครงการที่ 1 ขุดลอกคลองระบายน้ำ หมูที่ 1 – 6 ตำบลรำมะสัก อำเภอโพธิ์ทอง จังหวัดอ่างทอง งบประมาณ 2,800,000 บาท (สองล้านแปดหมื่นบาทถ้วน) เมื่อขุดแล้วจะได้ปริมาตรดิน 78,750 ลบ.ม. เดิมเก็บกัดน้ำได้ 18,500 ลบ.ม. เมื่อขุดแล้ว จะสามารถเก็บกักน้ำเพิ่มขึ้นได้อีกเป็น 266,250 ลบ.ม. ความพร้อมมี ปร.4 ปร.5 แบบแปลนผู้เซ็นรับรองแบบเป็นวิศวกรตำบลรำมะสัก

**รองผู้ว่าราชการจังหวัดอ่างทอง** ราคา ลบ.ม. ละเท่าไหร่

**นายอำเภอโพธิ์ทอง** 35.79 ลบ.ม.

**ประธาน** ปริมาตรดิน 78,750 ลบ.ม. เดิมเก็บกัดน้ำได้ 18,500 ลบ.ม. เมื่อขุดแล้วต้องเพิ่มอีก 80% หรือไม่ หรือเป็นการรวมปริมาณน้ำเดิมด้วย

**นายอำเภอโพธิ์ทอง** โครงการที่ 2 เป็นโครงการที่จำเป็นเพราะเป็นการขขุดลอกและดาดคอนกรีต ชื่อโครงการก่อสร้างระบบกระจายน้ำชนิดคูส่งน้ำดาดคอนกรีต สายหมู่ที่ 3 เชื่อมคลองส่งน้ำชลประทาน ฝั่งตะวันออก หมู่ที่ 4 ตำบลรำมะสัก อำเภอโพธิ์ทอง จังหวัดอ่างทอง งบประมาณ 2,000,000 บาท (สองล้านบาทถ้วน) ในปีงบประมาณ พ.ศ. 2562 งบพัฒนาจังหวัด ได้ดำเนินโครงการลักษณะนี้ในตำบลรำมะสักแล้วได้ผลเป็น อย่างมาก หัว ท้าย ยังเหลือตรงกลางช่วงที่เว้นหากได้รับงบประมาณ ความยาวดาดคอนกรีต 930 เมตร ขนาดปากคูกว้าง 2.50 เมตร ก้นคลอง 90 เมตร ลึก 80 เมตร หนา 0.07 เมตร

-10-

 จะดำเนินการได้เต็มพื้นที่สมบูรณ์ในเอกสาร ปร.4 ปร.5 แบบแปลน ครบแล้ว มีวิศวกรภาคีเป็นผู้เซ็นรับลองจากเทศบาลตำบลรำมะสัก ช่วยในเรื่องพื้นที่เพาะปลูกได้ประมาณ 2,000 ไร่

 สำหรับโครงการที่ 3 ขุดลอกหนองระบายใหญ่แม่น้ำน้อย 4 ตำบลยางช้าย อำเภอโพธิ์ทอง จังหวัดอ่างทอง งบประมาณ 4,500,000 บาท (สี่ล้านห้าแสนบาทถ้วน)ขอยกเลิก ได้ตรวจสอบกับโครงการชลประทานอ่างทองแล้วเกิดความซ้ำซ้อน เนื่องจากจะขุดตลอดเส้นขึ้นมาเลยจะมาถึงบริเวณที่ขอรับการจัดสรรงบประมาณ จึงขอให้โครงการชลประทานอ่างทองดำเนินการ

 โครงการที่ 4 ขุดลอกคลอง 6 ซ้าย 1 ขวา (คลองตาแล) ตำบลยางช้าย อำเภอโพธิ์ทอง จังหวัดอ่างทอง งบประมาณ 1,630,000 บาท (หนึ่งล้านหกแสนสามหมื่นบาทถ้วน) สภาพเดิมกว้าง 7 เมตร ก้นคลองกว่าง 4 เมตร ลึก 2 เมตร ยาว 7,600 เมตร ขุดลอกเฉลี่ย 1.50 เมตร กว้างเฉลี่ย 7,600 เมตร ยาว 7,600 เมตร ปริมาตรดินขุด 45,600 ลบ.ม. เดิมกักเก็บน้ำได้ 83,600 ลบ.ม. ขุดลอกแล้วจะมีพื้นที่กักเก็บน้ำได้ 129,200 ลบ.ม.

**ประธาน** โครงการชลประทานยินยอมหรือไม่

**นายอำเภอโพธิ์ทอง** ได้หารือร่วมกันแล้ว สำหรับโครงการที่ 5 ขุดลอกคลองระบายน้ำ หมู่ที่ 10,9,12,8 คลองระบายน้ำ 1 ซ้ายสุพรรณ 3 อำเภอโพธิ์ทอง จังหวัดอ่างทอง ขอยกเลิกเนื่องจากโครงการชลประทานอ่างทองเข้าดำเนินการจากอำเภอแสวงหามาถึงอำเภอโพธิ์ทอง จึงขอให้โครงการชลประทานอ่างทองดำเนินการ

โครงการที่ 6 ขุดลอกคลอง 1 ขวา 5 ซ้าย ตำบลยางช้าย อำเภอโพธิ์ทอง จังหวัดอ่างทอง งบประมาณ 520,000 บาท (ห้าแสนสองหมื่นบาทถ้วน) สภาพเดิมกว้างเฉลี่ย 13 เมตร ก้นคลอง 6.50 เมตร ลึก 2.50 เมตร ยาว 1,500 เมตร ขุดลอกใหม่ลึกเฉลี่ย 1.50 เมตร กว้างเฉลี่ย 6.50 เมตร ยาว 1,500 เมตร ประมาตรดินขุด 36,562 ลบ.ม. เมื่อขุดลอกใหม่สามารถเก็บน้ำได้เป็น 51,182 ลบ.ม.

**นายชูศักดิ์ ศรีราชา** งบประมาณ 1,630,000 บาท (หนึ่งล้านหกแสนสามหมื่นบาทถ้วน) ขุดเฉลี่ย 1 เมตรครึ่ง ยาว 7.6 กิโลเมตร เกรงว่าจะไม่สามรถทำได้

**ประธาน** ขุด 1.50 ในอนาคตจะสไลด์หรือไม่ เวลาน้ำมาตลิ่งจะสไลด์หรือไม่

**ผู้แทน ผู้อำนวยการโครงการชลประทานอ่างทอง** ขุดลึก 1.50 เมตร สามารถขุดได้

**ประธาน** ให้สำรวจเป็นช่วงๆ ระยะความลึกไม่ต้องเท่ากันดูตามความเหมาะสม ให้ร่วมหารือทุกโครงการให้เกษตรและสกรณ์จังหวัดอ่างทอง ประสานนัดทุกหน่วยงานมาร่วมพูดคุย

**นายอำเภอโพธิ์ทอง** โครงการเจาะบ่อบาดาล ขนาด 6 นิ้ว หมู่ที่ 7 , 9 , 10 , 11 12 ตำบลรำมะสัก ใช้แบบมาตรฐานของกรมบรรเทาสาธารณภัย ความลึก 200 เมตร งบประมาณ โครงการละ 410,000 บาท (สี่แสนหนึ่งหมื่นบาทถ้วน)

-11-

**ภาคประชาสังคมอำเภอวิเศษชัยชาญ** น้ำบาดาลของอำเภอโพธิ์ทอง จำนวน 200 เมตร เห็นด้วย แต่พลังงานควรจะบวกพลังแสงอาทิตย์เข้าไปด้วย

**นายอำเภอโพธิ์ทอง** ในการเจาะบ่อบาดาลตรงที่ใช้ระบบประปาเดิม

**ประธาน** ระบุเพิ่มว่าในช่วงฤดูแล้งจะได้น้ำเพิ่มเติมเท่าไหร่ เพิ่มเหตุผลด้วย ในโครงการหากมีรายชื่อประชาชนแนบมาเพื่อประกอบการพิจารณา

**นายอำเภอโพธิ์ทอง** โครงการเป่าล้างบ่อบาดาล อำเภอโพธิ์ทอง จังหวัดอ่างทอง จำนวน 16 บ่อ งบประมาณ 195,540 บาท (หนึ่งแสนเก้าหมื่นห้าพันห้าร้อยสี่สสิบบาทถ้วน) ปรับลดลงจากเดิม 15,000 บาท (หนึ่งหมื่นห้าพันบาทถ้วน) เป็น 7,590 บาท (เจ็ดพันห้าร้อยเก้าสิบบาทถ้วน) รวมทั้งสิ้น 121,000 บาท (หนึ่งแสนสองหมื่นหนึ่งพันบาทถ้วน) ประกอบด้วย

 - ตำบลโคกพุทรา หมู่ 1 , 3 , 4 , 5

 - ตำบลคำหยาด หมู่ 2 (2 ตัว) , 4 , 6 , 7 , 8

 - ตำบลหนองแม่ไก่ หมู่ 2 , 3 , 4 , 5 , 6 , 7

**หัวหน้าสำนักงานจังหวัดอ่างทอง** อำเภอป่าโมก เสนอทั้งสิ้น 8 โครงการ งบประมาณ 1,851,900 บาท (หนึ่งล้านแปดแสนห้าหมื่นหนึ่งพันเก้าร้อยบาทถ้วน)

**นายอำเภอป่าโมก** ทั้ง 8 โครงการมีเอกสารครบทุกโครงการแล้ว แต่ยังคงต้องปรับวิศวกรใหม่ ในส่วนคลองที่เป็นในเขตของ คบ.ยางมณี และ คบ.มหาราช ได้ตรวจสอบกับ คบ. แล้ว ไม่พบสิ่งที่ประชาชนเดือดร้อน จึงขอหารือว่าโครงการไหนอยู่ไหนเขต คบ. ใด อยากให้เสนอเองเนื่องจากมีวิศวกร และมีความพร้อม

โครงการที่ 5 ขุดลอกรางยายสา หมู่ที่ 2 ตำบลเอกราช อำเภอป่าโมก จังหวัดอ่างทอง ได้ตรวจสอบแล้วพบว่าซ้ำซ้อนจึงขอตัดออก โครงการขุดลอกคลองแมงกระชอน หมู่ที่ 1 ตำบลเอกราช อำเภอป่าโมก จังหวัดอ่างทอง ยังขาดวิศวกร ลงนาม

 โครงการที่ 6 ขุดลอกแมงกระชอน หมู่ที่ 1 ตำบลเอกราช อำเภอป่าโมก จังหวัดอ่างทอง ยังขาดวิศวกรลงนาม เป็นพื้นที่คลองสาธารณะจะสามารถดำเนินการได้ แต่หากเป็นการขุดดินต้องใช้วิศวกรในการลงนาม

 โครงการที่ 7 กำจัดวัชพืชในคลองส่งน้ำชลประทานคลองโพธิ์ 1 ซ้าย 1 ขวา หมู่ที่ 3 ตำบลโรงช้างอำเภอป่าโมก จังหวัดอ่างทอง เดิมดำเนินการขุดลอกแล้ว เมื่อปี พ.ศ. 2561 ปัจจุบันจะไม่สามารถขุดได้แล้วจะดำเนินการได้เพียงลอกวัชพืช ระยะทางยาว 3,870 เมตร กว้าง 18 เมตร

 โครงการที่ 8 กำจัดวัชพืชในคลองตะไคร หมู่ที่ 7 ตำบลโผงเผง อำเภอป่าโมก จังหวัดอ่างทอง เป็นคลองที่ประชาชนได้รับความเดือดร้อนมานาน ได้ดำเนินการไปแล้วแต่ยังไม่สิ้นสุด เหลือในส่วนนี้ประมาณ 3 ก.ม.

**หัวหน้าสำนักงานจังหวัดอ่างทอง** อำเภอไชโยเสนอทั้งสิ้น 12 โครงการ งบประมาณ 958,700 บาท (เก้าแสนห้าหมื่นแปดพันเจ็ดร้อยบาทถ้วน) ซึ่งเป็นเรื่องขุดลอกที่ต้องกลับไปทบทวนใหม่ และในส่วนเอกสารยังไม่ครบ

-12-

**นายอำเภอไชโย**  ขอนำกลับไปทบทวน โครงการที่ 1 ขุดลอกหรือกำจัดวัชพืชคลองเจ๊ก (หนองขุม) ตำบลราชสถิต อำเภอไชโย จังหวัดอ่างทอง งบประมาณ 111,800 บาท (หนึ่งแสนหนึ่งหมื่นหนึ่งพันแปดร้อยบาทถ้วน) ซ้ำกับของโครงการชลประทานอ่างทอง จึงขอตัดออก สำหรับโครงการที่ 2 – 8 เป็นกำจัดวัชพืช ไม่มีการขุกลอก เป็นการกำจัดผักตบและวัชพืชที่ปกคลุมอยู่เพื่อเปิดทางน้ำซึ่งมี ปร.4 ปร.5 แล้ว ส่วนโครงการที่ 9 ขยายตัวประปาหมู่บ้านมี ปร.4 ปร.5 แล้ว ขาดแบบและโครงการที่ 10 – 12 เป็นคลองเส้นเดียวกัน เพียงแต่บ้านหน้าบ้านใครก็จะใช้ชื่อนั้น จึงจะขอดำเนินโครงการรวมกันเป็นโครงการเดียวโดยจะขอหารือกับโครงการชลประทานอ่างทอง

**นายชูศักดิ์ ศรีราชา** ขอสอบถามโครงการของอำเภอไชโยตั้งแต่ รายการที่ 2 ถึงโครงการที่ 7 มีการเสนองบประมาณเพียงหลักพัน

**นายอำเภอไชโย**  เป็นการลอกผัก ไม่ได้ขุดลอก ซึ่งไม่ได้ตื้นเขินมากแต่มีเพียงวัชพืชปกคลุม

**นายกองค์การบริหารส่วนตำบลราชสถิตย์** ดำเนินการตามราคากลาง

**ประธาน** ให้โครงการชลประทานอ่างทอง ช่วยตรวจสอบ

**หัวหน้าสำนักงานจังหวัดอ่างทอง** อำเภอแสวงหาเสนอทั้งสิ้น 10 โครงการ งบประมาณ4,182,300 บาท (สี่ล้านหนึ่งแสนแปดหมื่นสองพันสามร้อยบาทถ้วน)

**นายอำเภอแสวงหา** เป็นโครงการขุดลอก 9 โครงการ กำจัดผักตบ 1 โครงการ เสนอให้ทางอำเภอเป็นหน่วยงานที่ชี้เป้า และให้โครงการชลประทานอ่างทองเป็นหน่วยดำเนินงานช่วยทำ โครงการทั้งหมดอยู่ในตำบลแสวงหา ตำบลศรีพราน ตำบลจำลอง ทั้ง 3 ตำบลดังกล่าวน้ำของทางโครงการชลประทานฯ จะไปไม่ถึง

โครงการที่ 1 ขุดลอกบ่อน้ำปลา บ้านหนองจิก ตำบลจำลอง อำเภอแสวงหา จังหวัดอ่างทอง เคยเป็นบ่อที่มีน้ำอยู่แต่ตอนนี้น้ำไปไม่ถึง หากน้ำไปถึงได้จะช่วยตำบลจำลองได้ทั้งตำบล รายละเอียดคำนวณมาคร่าวๆ

**หัวหน้าสำนักงานจังหวัดอ่างทอง**  โครงการจ้างเหมากำจัดวัชพืชในคลองสาธารณะ, กำจัดวัชพืชในบึงลำสนุ่น ,กำจัดวัชพืชในบึงธรรมชาติ อำเภอสามโก้ จังหวัดอ่างทอง งบประมาณ 1,031,000 บาท

**นายอำเภอสามโก้** เป็น 1 โครงการ 3 กิจกรรม ในพื้นที่ 3 ตำบลคาบเกี่ยวกัน ตำบลสามโก้ ตำบลมงคลธรรมนิมิต ตำบลราฎร์พัฒนา เป็นการกำจัดวัชพืชในคลองสาธารณะ ปร.4 ปร. 5 รับรองโดยช่างเทศบาลต้องใช้วิศวกรของทางโครงการชลประทานอ่างทองหรือไม่

**ประธาน** ในวันนี้เห็นชอบในหลักการ แต่ให้ไปปรับลดงบประมาณ เรื่องถนนปรับลดเรื่องแบบทำให้ชัดเจน กำจัดพืชต้องเหมือนกัน คิวดินต้องเท่ากัน และที่แยกน้ำ อำเภอแสวงหา อำเภอโพธิ์ทอง อำเภอวิเศษชัยชาญ ที่น้ำไปไม่ถึงในบัญชีโครงการมีแล้วหรือไม่

-13-

**เกษตรและสหกรณ์จังหวัดอ่างทอง** ได้เชิญโครงการส่งน้ำและบำรุงรักษาชัณสูตร และโครงการส่งน้ำและบำรุงรักษายางมณี และขอให้โครงการชลประทานเอาราคามาชี้แจงในที่ประชุมด้วย โดยจัดประชุมที่ห้องประชุมสำนักงานเกษตรและสหกรณ์จังหวัดอ่างทอง ในการประชุมจะแบ่งเป็น 2 ประเด็น คือ

1. ให้นายอำเภอชี้จุด

 2. อัตราราคางานชัดเจนว่าราคาน้ำมันเท่าไหร่ จึงขอให้มติที่ประชุมคณะกรรมการ ก.บ.จ.อท. ครั้งที่ 7/2562 เห็นชอบให้สำนักงานเกษตรและสหกรณ์จังหวัดอ่างทองดำเนินการจัดประชุม

**ประธาน**  ให้สำนักงานจังหวัดอ่าทอง แจ้งสำนักงานเกษตรและสหกรณ์จังหวัดอ่างทอง มอบให้สำนักงานเกษตรและสหกรณ์จังหวัดอ่างทอง ดำเนินการได้ โดยผู้ว่าราชการจังหวัด ผู้อำนวยการจังหวัด ผู้อำนวยการศูนย์ดำรงธรรมจังหวัด ผู้อำนวยการศูนย์บริหารน้ำจังหวัด

**มติที่ประชุม** เห็นชอบในหลักการ และมอบหมายให้สำนักงานเกษตรและสหกรณ์จังหวัดอ่างทอง จัดประชุมหารือแนวทางการดำเนินโครงการฯ เพื่อนำเสนอต่อที่ประชุมคณะกรรมการ ก.บ.จ. ครั้งที่ 8/2562 ในวันอังคารที่ 3 กันยายน 2562

**เลิกประชุมเวลา** 17.00 น.

 (ลงชื่อ) จดรายงานการประชุม

 (นางสุธีรา พรภักดีเทวะนุกูล)

พนักงานวิเคราะห์นโยบายและแผน

(ลงชื่อ) ผู้ตรวจรายงานการประชุม

 (นายสุดเขตต์ วรรณประเสริฐ)

 ผู้อำนวยการกลุ่มงานอำนวยการ รักษาราชการในตำแหน่ง

 ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด